Diari Oficial de la Generalitat Valenciana


Sumari del DOGV 8134, del 25-09-2017 (2017/8039)

RESOLUCIÓ de 5 de setembre de 2017, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Especial Alpe, de Torrevieja.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8039


Data del document
:   05-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 de setembre de 2017, de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Especial Alpe, de Torrevieja. [2017/8039]  
L'expedient ha sigut iniciat a instàncies del representant de la titularitat del centre privat d'Educació Especial Alpe, de Torrevieja, número de codi 78975284, que sol·licita la modificació de l'autorització per ampliació d'una unitat d'Educació Especial.  
La Direcció General de Centres i Personal Docent va emetre un informe favorable el 15 de març de 2017 respecte a l'adequació de les instal·lacions proposades al que disposa la legislació aplicable, quant a espais educatius.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; l'Ordre de 26 de març de 1981, per la qual s'aproven els programes de necessitats per a la redacció dels projectes de construcció i adaptació de centres d'Educació Especial, i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
  
Vista la proposta del director general de Centres i Personal Docent de data 5 de setembre de 2017 i de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 23824953  
Denominació genèrica del centre: centre privat d'Educació Especial.  
Denominació específica del centre: Alpe.  
Titularitat: Asociación Comarcal para la Rehabilitación del Discapacitado.  
Domicili: av. Cortes Valencianas, núm. 73.  
Localitat: Torrevieja (03498).  
Província: Alacant.  
Modificació que s'autoritza:  
Ampliació d'una unitat d'Educació Especial, de manera que el centre queda configurat, en la seua totalitat, amb la composició següent:  
6 unitats d'Educació Especial específica, cinc d'elles amb 10 llocs escolars cada una i una unitat amb 20 llocs escolars.  
No obstant això, i tenint en compte la sol·licitud de la titularitat del centre en què desglossa les unitats en funció de les seues tipologies, el centre podrà tindre la següent composició, basant-se en l'apartat 3.4 de les Instruccions de 26 de gener de 2016, de la Direcció General de Política Educativa i de la Direcció General de Centres i Personal Docent, sobre criteris generals per a la modificació de la composició per unitats, llocs de treball i altres característiques, en centres de titularitat de la Generalitat que imparteixen Educació Infantil (segon cicle), Educació Primària i Educació Especial i per a la modificació del nombre d'unitats concertades en centres privats concertats, per al curs 2016-2017:  
  
- 2 unitats d'Educació Especial específica de tipus I (autisme) amb capacitat per a un marge de 3 a 5 places escolars.  
- 2 unitats d'Educació Especial específica de tipus II (plurideficiències) amb capacitat per a un marge de 4 a 6 places escolars.  
- 1 unitat d'Educació Especial específica de tipus III (discapacitat intel·lectual greu i profunda) amb capacitat per a un marge de 6 a 8 places escolars.  
- 1 unitat d'Educació Especial específica de tipus IV (discapacitat intel·lectual moderada) amb capacitat per a un marge de 8 a 10 places escolars.  
Tot això sense perjuí de les instruccions que les direccions generals competents en centres docents privats i en Educació Especial dicten, si és el cas, per als següents cursos acadèmics.  
  
Segon  
El centre haurà de completar, abans de l'inici de les activitats educatives, la relació del professorat i les titulacions adequades a les ensenyances que s'autoritzen, davant de la direcció territorial corresponent, per a la seua aprovació, previ informe favorable de la Inspecció Educativa.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al pròxim curs escolar.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar de l'endemà de la seua notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 5 de setembre de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.